Veidlapa 4-2

|  |  |
| --- | --- |
| 08.09.2023. | Nr.568/4-5.1/B |

###### PAR PUBLISKAS APSPRIEŠANAS NEPIECIEŠAMĪBU BŪVNIECĪBAS IECERĒM

###### “TIRDZNIECĪBAS CENTRS RĪGAS IELĀ 11B, JELGAVĀ”

###### UN “RĪGAS UN SKAUTU IELAS KRUSTOJUMA PĀRBŪVE, JELGAVA”

Jelgavas valstspilsētas pašvaldības iestādes “Centrālā pārvalde” Būvvaldē (turpmāk – Būvvalde) 2023.gada 4.aprīlī Būvniecības informācijas sistēmā ( turpmāk – BIS sistēma) (lietas Nr. BIS-BL-673689-12540) saņemts būvniecības iesniegums ēkai un būvniecības ieceres dokumentācija “Tirdzniecības centrs Rīgas ielā 11B, Jelgavā” (turpmāk – Būvniecības iecere Nr.1). 2023.gada 5.aprīlī BIS sistēmā (lietas Nr. (lietas Nr. BIS-BL-701720-12545) saņemts būvniecības iesniegums autoceļam un ielai “Rīgas un Skautu ielas krustojuma pārbūve, Jelgava” (turpmāk – Būvniecības iecere Nr.2) (turpmāk abas kopā – Būvniecības ieceres).

Saņemto Būvniecības ieceru ierosinātājs, pasūtītājs ir SIA “Sanitex”, reģistrācijas Nr. 40003166842.

Būvniecības ieceres Nr.1 izstrādātājs: SIA “AI Engineering”, būvkomersanta reģistrācijas Nr. 8526-R, būvprojekta vadītājs: Ivars Kirilovs, sertifikāts Nr. 3-01324.

Būvniecības ieceres Nr. 2 izstrādātājs un būvprojekta vadītājs: Andrejs Piesis, sertifikāts Nr. 3-01343.

Būvniecības iecere Nr.1 paredz zemes gabalā Rīgas ielā 11B, Jelgavā izvietot tirdzniecības centra jaunbūvi ar segtām autonovietnēm pirms ieejas tirdzniecības centrā. Galvenā piebraukšana ēkai plānota no Skautu ielas. Posms no Rīgas ielas līdz Skautu ielai un iebrauktuvei zemes gabalā, kas paredzēta tirdzniecības centra apkalpošanai, risināts atsevišķā projektā – Būvniecības iecerē Nr.2.

Saskaņā ar Jelgavas pilsētas teritorijas plānojuma 2009.-2021.gadam grozījumu 1.pielikuma Jelgavas pilsētas pašvaldības 2017.gada 23.novembra saistošajiem noteikumiem Nr.17-23 “Teritorijas izmantošanas un apbūves noteikumi” (turpmāk – Apbūves noteikumi) Būvniecības iecerē Nr.1 plānotais tirdzniecības centrs izvietojas Publiskās apbūves teritorijā (P), savukārt Būvniecības iecerē Nr.2 plānotā būvniecība paredzēta Transporta infrastruktūras teritorijā (TR), kas ir atbilstošas Apbūves noteikumos noteiktajam.

Būvniecības likuma 14.panta trešās daļas 1.punkts nosaka, ka izskatot būvniecības ieceres iesniegumu, būvvalde atkarībā no būvniecības ieceres veida lemj par būvatļaujas izdošanu, atteikumu izdot būvatļauju vai būvniecības ieceres publisku apspriešanu.

Ministru kabineta 2014.gada 14.oktobra noteikumu Nr. 633 “Autoceļu un ielu būvnoteikumi” 75.punkts nosaka, ka saņemot būvniecības ieceres iesniegumu un šajos noteikumos noteiktos dokumentus un informāciju, būvvalde vispārīgajos būvnoteikumos noteiktajos termiņos izskata būvniecības ieceres atbilstību normatīvajiem aktiem un pieņem lēmumu atbilstoši Būvniecības likuma 14. panta trešajai daļas 1.punktam par būvatļaujas izdošanu, atteikumu izdot būvatļauju vai būvniecības ieceres publisku apspriešanu.

Būvniecības likuma 14.panta piektajā daļā norādīts, ka būvvalde nodrošina būvniecības ieceres publisku apspriešanu un tikai pēc tam pieņem lēmumu par ierosinātā objekta būvniecības ieceri, ja blakus dzīvojamai vai publiskai apbūvei ir ierosināta tāda objekta būvniecība, kurš var radīt būtisku ietekmi (smaku, troksni, vibrāciju vai cita veida piesārņojumu), bet kuram nav piemērots ietekmes uz vidi novērtējums, kā arī Pašvaldība saistošajos noteikumos var paredzēt arī citus gadījumus, kad rīkojama būvniecības ieceres publiska apspriešana.

Saskaņā ar Apbūves noteikumu 75.punktu, pirms būvatļaujas izsniegšanas sabiedriski nozīmīgu ēku būvniecībai, Būvvalde var pieprasīt būvniecības ieceres publisko apspriešanu. Savukārt saskaņā ar Apbūves noteikumu 237.punktu, pirms būvatļaujas izsniegšanas publiskas ēkas būvniecībai Būvvalde var pieprasīt veikt būvniecības ieceres publisko apspriešanu vai metu konkursa organizēšanu.

Izvērtējot Būvniecības ieceres, kā arī, lai saskaņotu sabiedrības un Būvniecības ierosinātāja intereses, nodrošinot Būvvaldes lēmuma atklātumu saistībā ar attiecīgās teritorijas attīstību un lai risinātu jautājumu par transporta plūsmas organizēšanu Rīgas un Skautu ielās, un nodrošinātu apmeklētāju un apkalpojošā transpotra piebraukšanu plānotajam tirdzniecības centram, kas tiks organizēta pa Skautu ielu, kur pretīm plānotajam tirdzniecības centram atrodas bērnu dārzs, Būvniecības iecerēm nepieciešama publiskā apspriešana.

Ņemot vērā augstāk minēto un atbilstoši Ministru kabineta 2014.gada 28.oktobra noteikumiem Nr.671 “Būvniecības ieceres publiskas apspriešanas kārtība” 6.punktam, pēc būvniecības ieceres iesnieguma saņemšanas Būvvalde Būvniecības likuma 14.panta piektajā daļā noteiktajos gadījumos pieņem lēmumu par publiskas apspriešanas nepieciešamību.

Saskaņā ar Pašvaldību likuma 4.panta pirmās daļas 16.punktu, Būvniecības likuma 14.panta trešās daļas 1.punktu un piekto daļu, Ministru kabineta 2014.gada 28.oktobra noteikumiem Nr.671 “Būvniecības ieceres publiskas apspriešanas kārtība” 6., 8., 9., 10 un 11 punktu, Jelgavas pilsētas teritorijas plānojuma 2009.-2021.gadam grozījumu 1.pielikuma Jelgavas pilsētas pašvaldības 2017.gada 23.novembra saistošajiem noteikumiem Nr.17-23 “Teritorijas izmantošanas un apbūves noteikumi” 75., 237. punktus

**Jelgavas valstspilsētas pašvaldības iestādes “Centrālā pārvalde” Būvvalde NOLEMJ:**

1. Noteikt, ka būvniecības iecerēm “Tirdzniecības centrs Rīgas ielā 11B” un “Rīgas un Skautu ielas krustojuma pārbūve, Jelgava”, sabiedrības līdzdalības tiesību nodrošināšanai ir nepieciešama publiskā apspriešana.

2. Uzsākt būvniecības ieceru publisko apspriešanu divu mēnešu laikā no lēmuma par publiskas apspriešanas nepieciešamību pieņemšanas brīža;

3. Noteikt publiskās apspriešanas termiņu ne mazāku par četrām kalendāra nedēļām no dienas, kad pašvaldības mājaslapā internetā publicēts lēmums par publiskas apspriešanas uzsākšanu.

4. Publicēt lēmumu par publiskas apspriešanas nepieciešamību Jelgavas valstspilsētas pašvaldības mājaslapā www.jelgava.lv, būvniecības informācijas sistēmā trīs darba dienu laikā no lēmuma pieņemšanas brīža;

5. Būvniecības ierosinātājam SIA “Sanitex”, reģistrācijas Nr. 40003166842 iesniegt Jelgavas valstpilsētas pašvaldības iestādes “Centrālā pārvalde” Būvvaldē saskaņošanai Ministru kabineta 2014.gada 28.oktobra noteikumu Nr.671 “Būvniecības ieceres publiskas apspriešanas kārtība” 10. un 11.punktos noteiktos dokumentus.

Lēmumu mēneša laikā var apstrīdēt Jelgavas valstspilsētas pašvaldības domē, iesniegumu iesniedzot Jelgavas valstspilsētas pašvaldības iestādes “Centrālā pārvalde” Administratīvā departamenta Klientu apkalpošanas centrā, Lielā ielā 11, Jelgavā.

Būvvaldes vadītājs D.Petzāls

Behmane 63005529